钦定古今图书集成/明伦汇编/闺媛典/第052卷 > 张昱妻彭氏
## 钦定古今图书集成/明伦汇编/闺媛典/第052卷 > 张昱妻彭氏

按《嘉兴府志》：“彭氏，张昱妻，名妙宁，嘉兴人。父公衍锺
爱之。天顺间，馆昱为甥。未几，昱病且革，妙宁泣曰：‘妾
与君同年生，必同年死’。已而昱死，子尚在抱，既葬，欲
自尽，姑泣戒曰：‘吾年老，尔子幼且病，忍弃之耶’？”乃奉
姑命护其儿。儿病愈，遂绝饮食，髽跣号泣，五日而死。